

BYREMO UNGDOMSSKOLE

Audnedalsveien 4447  
4529 BYREMO

Telefon: 38 28 15 80 - 38 28 15 85

**Lyngdal** Unntatt off.: Offl.§13/Fvl §13 nr.1 **Hægebostad**

**Referat elevråd torsdag 18.02.21**

Til stede: Ask H. Solås, Taline Pettersen, Anna Meland, Benjamin Eiken, Trond Rasmussen, Isak Gulbrandsen, Monica Håland

Sak 1: Vinterferie/aktivitetstilbud  
Lite interesse blant elevene. Eneste som var aktuelt var Eikerapen. Mange bra tilbud, og sikkert noen som skal, men mange vil bare ha ferie og være på hytta.

Sak 2: Oppdatering fra Ungdomsrådet 16.02., ved Taline.  
Lite oppdatering fordi møtet dreide seg om opplæring av nye.

Sak 3: Vinterball  
Fortsatt restriksjoner ift. å være inne. Må deles i kohorter/trinnvis dersom vi skal ha det før påske. Vil vi heller gå for en strandfest til sommeren?  
  
Generelt så er det jentene som ønsker dette, ikke så nøye for guttene. De vil helst slippe.  
Taline: Væravhengig dersom det skal være ute. Ellers ok. Ulike meninger om et vinterball pr. i dag. Tar en runde på dette i klassen og melder tilbake.  
Anna: Samme for henne. Hun lufter alternativene i klassen og melder tilbake.  
Trond og Isak: Har aldri vært på vinterball, så har ikke så mye meninger om dette.   
Benjamin: Personlig ønsker han sommerfest i Eiken. Usikker på hva klassen ønsker. Han tar opp dette med 9A og melder tilbake hva de lander på.  
Ask: Han tror de fleste ønsker vinterball. Hører med klassen og melder tilbake.

Sak 4: Saker fra klassene  
Ask: Dersom hjemmeskole igjen ønsker 10B tilbake til den ordningen som var i vår, der man møtte på morgenen og hadde færre økter/treff. Da kunne man jobbe i eget tempo.

Taline: Spørsmål fra design/redesign. Ønsker å male et klasserom. De må skrive en søknad hvor de spesifiserer hva og hvor, og knytter det opp til bestemte kompetansemål i faget.

Anna: Hvis vi havner på rødt nivå igjen lurer 9B på om de kan bruke munnbind slik at de ikke trenger å holde så mye avstand.

**8.trinn tar opp med klassene hva de ønsker av aktiviteter i friminuttene. Skriv ned forslag og ta med på neste møtet.**

Sak 5: Se på, evt. redigere skolens lokale trivselsundersøkelse

Ønsker ikke å ha med kartet fordi det var vanskelig å forstå.

Innspill om å få inn et nytt spørsmål: Har du lyst å snakke med noen? Svaralternativ: Nei, Ja, Helsesykepleier, lærer/fagarbeider (skriv navn) (Du bør skrive hvem du er dersom du svarer ja på dette.)

**Viktig å si fra dersom man ser eller oppfatter at noen ikke har det bra. Elevrådet følger ekstra med på dette fremover. Reager dersom noen ser ut til å være triste, ensomme, etc.**

Monica sender undersøkelsen til Taline for redigering.

Sak 6: Røykekontrakt/røykfri  
8.trinn har skrevet i år (denne og forrige uke)  
9B og 9A har ikke skrevet noe i år. 9A skreiv i fjor. Elevene vil kun ha pengene. Pengene som motiverer. Utfordringen er de som skriver under men ikke holder kontrakten. Ellers ok.

Alle ønsker at vi fortsetter med røykekontrakt, men usikkerhet rundt effekten av den.